User:Vraj Maniyar/sandbox

યશસ્વિની સિંઘ દેસ્વાલ

યશસ્વિની સિંહ દેસવાલ એક ભારતીય રમત શૂટર છે.તેણે રીયો ડી જેનેરીઓ માં ૨૦૧૯ ના આઈએસએસએફ વર્લ્ડ કપમાં ૧૦ મીટર એર પિસ્તોલ ઇવેન્ટમાં ગોલ્ડ મેડલ જીત્યો હતો અને ૨૦૨૧ સમર ઓલિમ્પિક્સમાં ભારત માટે ક્વોટા પોઝિશન મેળવ્યું હતું.

વ્યક્તિગત જીવન અને પૃષ્ઠભૂમિ :-

યશસ્વિની દેસવાલનો જન્મ ૩૦ માર્ચ ૧૯૯૭ ના રોજ નવી દિલ્હીમાં થયો હતો.યશસ્વિનીએ ૧૫ વર્ષની ઉંમરે રમત ગમતના શૂટિંગમાં ભાગ લીધો હતો અને ત્યારબાદ તેણે પાછું વળીને જોયું નથી.ત્યારથી દર વર્ષે તે ભારતનું પ્રતિનિધિત્વ કરે છે અને રાષ્ટ્રીય તેમજ આંતરરાષ્ટ્રીય શૂટિંગ સ્પર્ધાઓમાં નોંધપાત્ર સારૂં એવું પ્રદર્શન કરે છે.જ્યારે તેણી તેના પિતા સાથે નવી દિલ્હીમાં કોમનવેલ્થ ગેમ્સ ૨૦૧૦ દરમિયાન શૂટિંગ સ્પર્ધા જોવા ગઈ ત્યારે તેને શૂટિંગમાં રસ પડ્યો. દેસ્વાલ કહે છે કે તેણીને સમજાયું કે રમતના રૂપમાં શૂટિંગમાં ભારતમાં માળખાગત સુવિધાઓ અને સાધનોની મર્યાદિત ઉપલબ્ધતાને કારણે ઘણા પડકારો છે.પરંતુ તેના પિતા જે એક પોલીસ અધિકારી હતા અને રમતગમતના ઉત્સાહી પણ હતા. તેમને સંપૂર્ણ હૃદયપૂર્વક ટેકો આપ્યો હતો.તેણે ૧૦ મીટર કેટેગરીમાં એર પિસ્ટલ શૂટર તરીકે શરૂઆત કરી હોવાથી તેના માતાપિતાએ તેના શૂટિંગ ના અભ્યાસ માટે ચંદીગઢ ના પંચકુલામાં તેમના ઘરે શૂટિંગ રેન્જ ગોઠવી હતી.મહાનિરીક્ષક (નિવૃત્ત) શ્રી ટી.એસ.ધીલ્લોન, આંતરરાષ્ટ્રીય શૂટર, કે જેઓ તેણીનો કોચ બન્યાં.યશસ્વિનીએ પુણે ખાતે ડિસેમ્બર ૨૦૧૪ માં યોજાયેલી ૫૮મી રાષ્ટ્રીય શૂટિંગ ચેમ્પિયનશીપમાં જુદી જુદી કેટેગરીમાં ૩ ગોલ્ડ મેડલ જીતીને તેના માતાપિતાના વિશ્વાસને વધાર્યો હતો.

દેસ્વાલે આંતરરાષ્ટ્રીય ચેમ્પિયનશિપ ઇવેન્ટ્સમાં પણ સારું પ્રદર્શન કરવાનું ચાલુ રાખ્યું. તેણે જૂન ૨૦૧૭ માં જર્મની ખાતે આયોજિત આઈએસએસએફ (આંતરરાષ્ટ્રીય રમતગમત શૂટિંગ ફેડરેશન) જુનિયર વર્લ્ડ ચેમ્પિયનશીપમાં ગોલ્ડ મેડલ જીત્યો હતો અને વર્લ્ડ રેકોર્ડની બરાબરી કરી હતી.

દેસ્વાલને ફક્ત તેની રમતના પડકારોનો સામનો કરવો પડ્યો ન હતો, પરંતુ તે વિવિધ રાષ્ટ્રીય અને આંતરરાષ્ટ્રીય ટૂર્નામેન્ટોમાં પ્રેક્ટિસ કરતી વખતે અને ભાગ લેતી વખતે શાળાના શિક્ષણ સાથે પણ આગળ વધતી હતી.શરૂઆતમાં તે ફક્ત તેના માટે જ નહીં પરંતુ તેના માતાપિતા માટે પણ પડકારજનક હતું કારણ કે તેઓએ દેશની સાથે-સાથે વિદેશમાં પણ વિવિધ ટુર્નામેન્ટોમાં ભાગ લેવાનો હતો.

વ્યવસાયિક સિદ્ધિઓ :- દેસ્વાલે ૨૦૧૨ માં શૂટિંગની પ્રેક્ટિસ શરૂ કરી હતી. તેમણે ચાઇનાના નાનજિંગમાં ૨૦૧૪ માં સમર યુથ ઓલિમ્પિક્સ માટે ક્વોલિફાય કર્યું હતું.જ્યાં તેણે ૧૦ મીટર એર પિસ્તોલ ઇવેન્ટની ફાઈનલમાં છઠ્ઠા સ્થાને રહી હતી.

૨૦૧૬ ના આઈએસએસએફ જુનિયર વર્લ્ડ કપમાં તેણે જર્મનીના સુહલમાં એક સિલ્વર મેડલ જીત્યો હતો. અઝરબૈજાનના કબાલા ખાતે ૨૦૧૬ માં સાઉથ એશિયન ગેમ્સમાં તેણીએ ટીમ ઇવેન્ટમાં ગોલ્ડ મેડલ અને વ્યક્તિગત ઇવેન્ટમાં બ્રોન્ઝ મેડલ મેળવ્યો હતો.૨૦૧૭ માં આઇએસએસએફ જુનિયર વર્લ્ડ ચેમ્પિયનશિપમાં તેણે ૨૩૫.૯ ના વર્લ્ડ જુનિયર રેકોર્ડની બરાબરી કરી અને ગોલ્ડ મેડલ જીત્યો. દેસ્વાલે રીયો ડી જેનેરીઓમાં ૨૦૧૯ ના આઈએસએસએફ વર્લ્ડ કપમાં ૨૦૨૧ માટેનો સમર ઓલિમ્પિક્સ માટે ક્વોટા સ્પોટ બુક કરવા માટે ગોલ્ડ મેડલ જીત્યો હતો.

ઓક્ટોબર ૨૦૨૦ માં, દેસ્વાલે આંતરરાષ્ટ્રીયની પાંચમી ઓનલાઇન શૂટિંગ ચેમ્પિયનશિપ આવૃત્તિમાં ગોલ્ડ મેડલ જીત્યો.પરંતુ એનઆરએઆઈ દ્વારા અધિકૃત નથી તેવા કાર્યક્રમમાં ભાગ લેવા બદલ ભારતીય રાષ્ટ્રીય રાઇફલ એસોસિએશન (એનઆરએઆઈ) દ્વારા તેને ઠપકો અપાયો હતો.જોકે,તેના કોચ ટી.એસ.ધીલ્લોને કહ્યું કે તે સંભવત આ કાર્યક્રમમાં ભાગ લીધો કારણ કે તેને કોવિડ સંબંધિત પ્રતિબંધો દરમિયાન મેચ પ્રેક્ટિસની જરૂર હતી.પરંતુ તે ભવિષ્યમાં તેણીને એનઆરએઆઈ માર્ગદર્શિકાનું પાલન કરશે એવી સલાહ આપે છે.

સંદર્ભ:

બીબીસી લેખ (પ્રકાશિત કરવા માટે)

https://www.issf-sports.org/athletes/athlete.ashx?personissfid=SHINDW3003199701 [2]

https://www.tribuneindia.com / news / sports / panchkula-shooter-yashaswini-singh-deswal-wins-gold-faces-penalty-151735 [3]

અંગત માહિતી :-

પૂર્ણ નામ: યશસ્વિની સિંધ દેશવાલ જન્મ: ૩૦ માર્ચ ૧૯૯૭, વય (૨૩ વર્ષ ) જન્મ સ્થળ: નવી દિલ્હી, ભારત નાગરિકતા: ભારતીય રમતગમત: શૂટિંગ કેટેગરી: ૧૦ મીટર એર પિસ્તોલ ભારતનું પ્રતિનિધિત્વ.

ચંદ્રકો:

૧) રિયો ડી જેનેરિઓ, બ્રાઝિલ,૨૦૧૯ માં આઈએસએસએફ વર્લ્ડ કપમાં ગોલ્ડ મેડલ. ૨) જર્મની ૨૦૧૭ ના સુહલ માં આઇએસએસએફ જુનિયર વર્લ્ડ કપમાં ગોલ્ડ મેડલ. ૩) અઝરબૈજાન ૨૦૧૬માં સાઉથ એશિયન ગેમ્સમાં ટીમ ઇવેન્ટમાં ગોલ્ડ મેડલ. ૪) દોહા ૨૦૧૯માં એશિયન ચેમ્પિયનશીપમાં સિલ્વર મેડલ (૨૦૧૯ માં ૧૦મી એર પિસ્તોલ મિશ્ર ટીમ) ૫) જર્મનીના સુહલમાં 2016 માં આઇએસએસએફ જુનિયર વર્લ્ડ કપમાં સિલ્વર મેડલ. ૬) ૨૦૧૯માં કુવૈત શહેરમાં એશિયન ચેમ્પિયનશીપમાં સિલ્વર મેડલ. ૭) ૨૦૧૬ માં કઝાલા, અઝરબૈજાન,દક્ષિણ એશિયન ગેમ્સમાં વ્યક્તિગત ઇવેન્ટમાં બ્રોન્ઝ મેડલ. ૮) ડિસેમ્બર,૨૦૧૪ પુણેમાં યોજાયેલ ૫૮મી રાષ્ટ્રીય શૂટિંગ ચેમ્પિયનશિપમાં જુદી જુદી ઇવેન્ટમાં ત્રણ ગોલ્ડ મેડલ.